Бөтә донъя башҡорттары ҡоролтайы башҡарма комитеты республиканың район-ҡалаларында һәм Рәсәй төбәктәрендә эшләп килгән ҡоролтай рәйестәре, ағзалары менән бергә йыйылып, көн үҙәгендә торған мәсьәләләр хаҡында һөйләште. Осрашыу ваҡыты ике көнгә иҫәпләнеп, тәүгеһе Өфө районының «Авангард» профилакторийы базаһында үтте һәм, башлыса, милли мәғариф, мәҙәниәт темаларын үҙ эсенә алды. Шулай уҡ ҡоролтай бүлексәләре араһындағы бәйләнеште нығытыу ҙа маҡсат итеп ҡуйылғайны.